**ΤΗΛΕΔΙΗΜΕΡΙΔΑ**

*«Αναζητώντας την Παιδαγωγική Ηγεσία: Η Διαχείριση Κρίσεων στην Εκπαίδευση»*

Κώτσης Χρήστος

ΠΕ 79.01 Μουσικής Επιστήμης,

Υποψ. MEd Ειδικής Αγωγής και Εκπαίδευσης

Μάρτιος 2021

Οι Τεχνολογίες Αιχμής Πληροφορικής και Επικοινωνίας στην Υπηρεσία της Εκπαίδευσης στο Σύγχρονο Σχολείο

Περίληψη Εισήγησης

ΘΕΜΑΤΙΚΟΣ ΑΞΟΝΑΣ:

Το Σχολείο ως Εκπαιδευτικός Οργανισμός

ΘΕΜΑΤΙΚΗ ΕΝΟΤΗΤΑ:

Αποτελεσματικό Σχολείο

**Οι Τεχνολογίες Αιχμής Πληροφορικής και Επικοινωνίας στην Υπηρεσία της Εκπαίδευσης στο Σύγχρονο Σχολείο**

 Στην «εποχή της πληροφορίας», γνωστή και ως «εποχή των υπολογιστών», η χρήση και η ευρύτερη αξιοποίηση ποικίλων ειδών τεχνολογικών επιτευγμάτων και συσκευών, έχει εισχωρήσει ενεργά στην εκπαιδευτική διαδικασία, με το εύρος τους συνεχώς να αυξάνεται, μετατασχηματίζοντας το ψηφιακό σχολείο. Τόσο κατά την διδασκαλία, όσο και κατά την μελέτη των μαθητών, προσφέρεται ένα πλήθος τεχνολογικών βοηθημάτων, τα οποία δύνανται να διευκολύνουν τις ανωτέρω διαδικασίες, λαμβάνοντας υπ’ όψιν είτε τον χρονικό παράγοντα, είτε την αποδοτικότητα. Το συνεχώς αναβαθμιζόμενο εκπαιδευτικό λογισμικό, το οποίο τόσο οι εκπαιδευτικοί όσο και οι μαθητές μπορούν να «τρέξουν» σε σταθερούς ηλεκτρονικούς υπολογιστές (PCs), φορητούς υπολογιστές (laptops), υπολογιστές ταμπλέτες (tablets) ή ακόμα και σε «έξυπνα» τηλέφωνα (smartphones), αποτελεί ένα μόνο παράδειγμα της ενισχυτικής λειτουργίας της τεχνολογίας στην εκπαίδευση, καθώς το -ελεγχόμενο από τους ιθύνοντες- υλικό μάθησης είναι πλέον εύκολα προσβάσιμο σε οποιονδήποτε χώρο, ανά οποιαδήποτε στιγμή. Οι διαδραστικοί πίνακες, αποτελούν ένα ακόμα παράδειγμα αναβάθμισης της εκπαιδευτικής διαδικασίας, καθώς προσφέρουν ασύγκριτα περισσότερες λειτουργίες και δυνατότητες στον εκπαιδευτικό που καλείται να μεταλαμπαδεύσει με όσο το δυνατόν πιο αξιόπιστο τρόπο γνώσεις στους μαθητές, διατηρώντας παράλληλα υψηλό το ενδιαφέρον τους.

 Εκτός από τις επιπρόσθετες ενισχυτικές λειτουργίες που προσφέρουν οι τεχνολογίες αιχμής της πληροφορικής, παρουσιάζουν επίσης εναλλακτικούς τρόπους διδασκαλίας, οι οποίοι είναι άλλοτε χρήσιμοι και διευκολυντικοί σε περιπτώσεις όπως λ.χ. η εξ αποστάσεως εκπαίδευση και άλλοτε αναγκαίοι, όπως λ.χ. σε περιόδους ανάγκης και πανδημίας που η «παραδοσιακή» μέθοδος διδασκαλίας δεν είναι δυνατόν να λάβει χώρα.

 Τέλος, είναι απαραίτητο να τονιστεί η ανάγκη και η μέθοδος επιμόρφωσης τόσο των εκπαιδευτικών, όσο και των μαθητών, ως προς την χρήση και πληρέστερη αξιοποίηση του ανωτέρω τεχνολογικού εκπαιδευτικού υλικού, με απώτερο σκοπό την πιο πλήρη και ουσιαστική εκπαίδευση, στις όποιες συνθήκες επικρατούν.